ร้านนี้ได้ยินว่าเป็นร้านดังมาจากเกียวโต เปิดมาสักพักแล้วค่ะ อยู่เอ็มควอเทียร์ตึก helix น่าจะประมาณชั้น 7 - 8 นี่แหละค่ะ เราก็เพิ่งมีโอกาสได้มาลองนะคะ เมนูเขาก็ค่อนข้างหลากหลายอยู่ค่ะ ทั้งซอฟต์เสิร์ฟ เครื่องดื่ม shaved ice แอบเห็นชูครีมกับมากาฮงด้วย น่าทานดีค่ะ เมนหลักก็จะเป็นชาเขียวนี่แหละค่ะ วันนี้เลือกลองเป็น Tsujiri Sundae Mixed (175฿) เป็นซอฟต์เสิร์ฟชาเขียวมิกซ์กับนม ท็อปปิงเป็นมันหวานเชื่อม ชิราทามะ วาฟเฟิล ถั่วแดงกวน และด้านล่างมีแครกเกอร์บดกรุบ ๆ ด้วย พูดถึงตัวซอฟต์เสิร์ฟถือว่าดีงามค่ะ นมหอมมัน(ในระดับหนึ่ง) เนื้อซอฟต์เสิร์ฟเนียน ไม่หวานมาก โอเคเลย ส่วนชาเขียวหอมดีแต่ไม่มากค่ะ โดยรวมเราว่าซอฟต์เสิร์ฟดีนะ แต่ไม่ได้พีคมากเท่าที่คิด คิดว่ายังมีร้านที่พีคกว่านี้น้า 55 ที่ชอบอีกอย่างคือถั่วแดงกวน ของที่นี่จะไม่ได้มาเป็นแบบเพสต์ แต่จะยังคงมีเทกซ์เจอร์ของถั่วให้พอเคี้ยวค่ะ แล้วก็รสชาติไม่หวานมาก ทานรวม ๆ แล้วเข้ากันดีค่ะ สรุปคือสาวกไอศกรีมหรือซอฟต์เสิร์ฟน่ามาโดนกันนะคะ เป็นอีกร้านที่โอเคค่า (แต่ราคาก็แอบสูงเบา ๆ 555)